Uredba Komisije (ES) št. 323/2004

z dne 25. februarja 2004

o prilagoditvi Uredbe (EGS) št. 1686/72 zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške ter zlasti člena 2(3) Pogodbe,

ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške ter zlasti člena 57(2) Akta,

ob upoštevanju naslednjega:

(1) Člen 3(4a) Uredbe Sveta (EGS) št. 2358/71 z dne 26. oktobra 1971 o skupni ureditvi trga za semena [1] določa mehanizem za stabilizacijo proizvodnje semena riža in drugih semen razen riževega, pri čemer se določi največja količina, upravičena do proizvodne pomoči, ki se dodeli državam članicam.

(2) Uredba Komisije (EGS) št. 1686/72 z dne 2. avgusta 1972 o nekaterih podrobnih pravilih za pomoč za seme [2] določa navedene največje količine semena riža in drugih semen razen riževega za Skupnost in na posamezno državo članico.

(3) Zaradi pristopa Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške k Skupnosti dne 1. maja 2004 je treba določiti največjo količino semena riža in drugih semen razen riževega, ki je upravičena do proizvodne pomoči v razširjeni Skupnosti, in količine, dodeljene vsaki državi članici. Za izračun največjih količin se upoštevajo tiste količine, ki so jih države članice sporočile Komisiji.

(4) Seme riža, pridelano v določenem tržnem letu, se ponavadi uporabi za setev površin, na katerih se v naslednjem tržnem letu pridelujeta neoluščen riž in seme riža. Količina semena, ki se v Skupnosti uporablja, da se poseje en hektar, je 0,2 tone. Skladno s tem je potrebnih 87269 ton semena, da se poseje skupna osnovna površina (433123 ha + 3222 ha =) 436345 ha.

(5) V skladu s tem je treba spremeniti Uredbo (EGS) št. 1686/72 –

SPREJELA NASLEDNJO UREDBO:

Člen 1

Uredba (EGS) št. 1686/72 se spremeni:

1. Prvi pododstavek člena 3(1) se nadomesti z:

"Od 1. julija 2004 znaša letna največja količina drugih semen razen riževega, ki je upravičena do proizvodne pomoči Skupnosti,

332841

ton; med države članice proizvajalke se razdeli na naslednji način:

Belgija | 10077 ton, |

Češka | 9124 ton, |

Danska | 93697 ton, |

Nemčija | 31654 ton, |

Estonija | 379 ton, |

Grčija | 3846 ton, |

Španija | 23976 ton, |

Francija | 52981 ton, |

Irska | 1016 ton, |

Italija | 18822 ton, |

Ciper | 305 ton, |

Latvija | 1086 ton, |

Litva | 1090 ton, |

Luksemburg | 865 ton, |

Madžarska | 7772 ton, |

Malta | 300 ton, |

Nizozemska | 35856 ton, |

Avstrija | 769 ton, |

Poljska | 5800 ton, |

Portugalska | 300 ton, |

Slovenija | 369 ton, |

Slovaška | 862 ton, |

Finska | 5853 ton, |

Švedska | 8132 ton, |

Združeno kraljestvo | 17910 ton." |

2. Prvi pododstavek člena 3a(1) se nadomesti z:

"Od 1. julija 2004 znaša letna največja količina riževega semena, ki je upravičena do proizvodne pomoči Skupnosti, 87269 ton; med države članice proizvajalke se razdeli na naslednji način:

Španija | 29625,613 ton, |

Francija | 3031,861 ton, |

Grčija | 1472,618 ton, |

Madžarska | 644,400 ton, |

Italija | 50242,268 ton, |

Portugalska | 2252,240 ton." |

Člen 2

Ta uredba začne veljati 1. maja 2004, ob upoštevanju začetka veljavnosti Pogodbe o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške.

Uporablja se do konca tržnega leta 2004/2005.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. februarja 2004

Za Komisijo

Franz Fischler

Član Komisije

[1] UL L 246, 5.11.1971, str. 1. Uredba, kakor je bila nazadnje spremenjena z Uredbo (ES) št. 154/2002 (UL L 25, 29.1.2002, str. 18).

[2] UL L 177, 4.8.1972, str. 26. Uredba, kakor je bila nazadnje spremenjena z Uredbo (ES) št. 800/2002 (UL L 131, 16.5.2002, str. 3).

--------------------------------------------------